3.1

Pnevmatike, predložene za homologacijo, morajo pri simetričnih pnevmatikah imeti na obeh bočnicah, pri asimetričnih pa vsaj na zunanji strani: 3.1.1 ime ali blagovno znamko proizvajalca; 3.1.2 oznako velikosti pnevmatik, kot je določeno v odstavku 2.17. tega pravilnika; 3.1.3 navedbo zgradbe, kot sledi: 3.1.3.1 na diagonalnih (na pnevmatikah s poševnim vložkom) pnevmatikah: brez navedbe ali črka „D“; 3.1.3.2 na diagonalnih pnevmatikah: črka „R“ pred oznako za premer platišča, in po izbiri, beseda „RADIAL“; 3.1.4 simbol (ali simboli) kategorije hitrosti; 3.1.4.1 navedba kategorije nazivne hitrosti pnevmatike v obliki simbola, ki je predpisan v zgornjem odstavku 2.28.2; 3.1.4.2 navedba druge kategorije hitrosti v primerih, kjer se uporablja odstavek 6.2.5 spodaj; 3.1.5 napis M+S ali M.S ali M&S, če gre za zimsko pnevmatiko; 3.1.6 indekse nosilnosti, kot je določeno v odstavku 2.27 tega pravilnika; 3.1.7 besedo „TUBELESS“ (brez zračnice), če je pnevmatika namenjena za uporabo brez notranje zračnice; 3.1.8 datum izdelave v obliki skupine štirih številk, od katerih prvi dve kažeta teden in zadnji dve leto izdelave. Vendar ta oznaka, ki se lahko namesti samo na eno bočnico, ni obvezna za nobeno pnevmatiko, predloženo v homologacijo, do dveh let po datumu začetka veljavnosti tega pravilnika ( 3 ); 3.1.9 pri pnevmatikah, na katerih je mogoče ponovno vrezati kanale, simbol „ “ v krogu najmanj 20 mm premera ali beseda „REGROOVABLE“, ki je nalita na vsako bočnico ali vtisnjena vanjo; 3.1.10 navedba, z indeksom „PSI“, o tlaku v pnevmatiki, ki se uporabi pri preskusih vzdržljivosti obremenitev/hitrost, kot je razloženo v Dodatku 2 Priloge VII. Vendar ta oznaka, ki se lahko namesti samo na eno bočnico, ni obvezna za nobeno pnevmatiko, predloženo v homologacijo, do dveh let po datumu začetka veljavnosti tega pravilnika. 3.1.11 V primeru pnevmatik, ki so bile prvič homologirane po 1. marcu 2004, se oznaka iz odstavka 2.17.1.4 namesti takoj za oznako za premer platišča iz odstavka 2.17.1.3; 3.1.12 napis „ET“ ali „ML“ ali „MPT“ za pnevmatike „za posebno rabo“ ( 4 ). 3.1.13 Pripona „C“ ali „LT“ za oznako premera platišča iz odstavka 2.17.1.3 in, če je primerno, za konfiguracijo montaže pnevmatike na platišče iz odstavka 2.17.1.4: 3.1.13.1 ta oznaka ni obvezna v primeru pnevmatik, nameščenih pod kotom 5° padajočih osrednjih platišč, primernih za dvojno namestitev z enotnim indeksom nosilnosti, nižjim ali enakim 121 in namenjenim opremi motornih vozil. 3.1.13.2 Ta oznaka je obvezna v primeru pnevmatik, nameščenih pod kotom 5° padajočih osrednjih platišč, primernih samo za enojno namestitev z enotnim indeksom nosilnosti, višjim ali enakim 122 in namenjenim opremi motornih vozil. 3.1.14 Pripona „CP“ za oznako za premer platišča iz odstavka 2.17.1.3 in, če je primerno, za konfiguracijo montaže pnevmatike na platišče iz odstavka 2.17.1.4. Ta oznaka je obvezna v primeru pnevmatik, nameščenih pod kotom 5° padajočih osrednjih platišč, z enotnim indeksom nosilnosti, nižjim ali enakim 121 in posebej namenjenim opremi bivalnih vozil. 3.1.15 Napis „FRT“ (prosto kotaljenje pnevmatik) v primeru pnevmatik, namenjenim za opremo osi priklopnikov in osi vozil, razen prednjih krmilnih osi in pogonskih osi.